عراق کورد بؤلگه‌سل یؤنتیمی، اربیل‌ده‌کی تورک کونسوللوغو گؤره‌ولی‌سینین شهید ائدیلدیگی سالدیرینین تاپشیریغینین بؤلوجو ترور هؤرگوتو پ‌کاکا طرفین‌دن وئریلدیگینی بیلدیردی.
اربیل پلیس ایداره‌سین‌دن وئریله‌ن یازی‌لی آچیقلامادا، سالدیرینین باش سوچلوسو مظلوم داغ ایله بیرلیک‌ده توپلام ۶ نفرین یاخالاندیغی، اولایا قاریشان بیر نئچه نفرین داها محکمه طرفیندن وئریله‌ن قرار اوزرینه آختاریلماغا داوام ائدیلدیگی قید اولوندو.
سوچلولارین اعترافلارینا گؤره، تورک باش کونسوللوغو چالیشانینین اؤلدورولدویو بؤلگه‌نین ثابیتلیگینی پوزماغی هدفله‌یه‌ن اربیل‌ده‌کی ترور سالدیریسینین بیر نئچه آی اؤنجه قندیل‌ده فاتح (بوتان) آدلی پ‌کاکالی طرفین‌دن پلانلاندیغینین ایفاده ائدیلدیگی آچیقلامادا، سالدیرینین باش فاعلینین، ۲ عراق وطنداشینی تورک دیپلوماتین قوروماسی اولدوغو شوبهه‌سی ایله اؤلدوردوکلرینی اعتراف ائتدیگی قئید ائدیلدی.
اربیل پلیس ایداره‌سی، یازی‌لی آچیقلامایلا یاناشی، سؤزوگئدن ۶ نفرین اعترافلارینین یئر آلدیغی گؤرونتولری ده پایلاشدی.
بؤلگه‌سل یؤنتیم گوونلیک گوجلری، جولایین ۲۰سینده وئردیگی آچیقلامادا، تورک باش کونسوللوق چالیشانینین شهید ائدیلدیگی سالدیرینی تشکیل ائد‌ن تروریست مظلوم داغ و اونا یاردیم ائد‌ن محمد بیسکسیزین یاخالاندیغینی بیلدیرمیشدی.
اربیل‌ده، ۱۷ ایول گونو بیر رئستورانا تشکیل اولونان سلاح‌لی هوجوم‌دا، تورکییه‌نین اربیل کونسوللوغون‌دا وظیفه‌لی بیر دیپلومات شهید ائدیلمیش، ۲ عراق وطنداشی دا حیاتینی ایتیرمیش‌دی.
